Rikunarita-ORG/Wikinium huggingface dataset:
# Диктатор (старовѣкый Рим)

На денарию з року 44 до н. е. Гай Юлий Цезар означеный як *dictator perpetuo*
**Диктатор**, лат. *dictator*, *„тот, што розказуе“*, быв в Римской републицѣ надзвычайный политичный уряд (*magistratus extraordinarius*) з неограниченыма оправнѣнями, але котрый мог быти поставленый лем в зложеных политичных ци военскых обстоянях. До компетенции того уряду належали вылучны задачи, котры были за границями оправнѣнь обычайных магистратох. Диктатор быв официално именованый *magister populi* („людовый велитель“), *praetor maximus* („найвысшый претор“), *magister peditum* („командант инфантерии“). Про зряджѣня уряду диктатора было потребне постановлѣня римского сенату (*senatus consultum*), котрым мав быти еден з римскых конзулох повѣреный на тот уряд. Диктатор быв единый римскый урядник, про котрого не были платны законны засады колегиалности (окончованя уряду даколькыма особами едночасно), каденции (оправнѣня на ограничену добу) и одповѣдности (по скончѣню каденции не мог быти одповѣдный за чины з добы окончованя уряду). яко найвысшый урядник понад вшиткыма иншыма быв допроводжаный 24 ликторами.

## История

Надзвычайна магистратура диктатора, подля античных историкох, ся появлять уже в зачатках Римской республикы, од V. стороча до н. е.
Оправнѣня диктатора были ограничены шѣстьма мѣсяцями, што векшинов ай было додержане, окрем послѣдных диктаторох, Корнелия Суллы и Гая Юлия Цезаря, котры завели титул *dictator perpetuo* (вѣчный диктатор). Термин оправнѣнь мож было продовжити, аж наконець Цезар достав диктаторскый уряд на 10 рокы и доживотно, але скоро по тому (44 до н. е.) зостав забитый, того ж року уряд диктатора быв скасованый.

## Жерела и одказы

* **Crawford, Michael H** (1974). *Roman republican coinage*. London: Cambridge University Press. ISBN 0-521-07492-4. OCLC 1288923. англ.
* Roman dictator. **Encyclopedia Britannica**. 27 May. 2022.  [перевірено 2022-12-23]. англ.
* **Josef Miroslav Pražák**. Dictator. *Ottův slovník naučný. Sedmý díl. Praha : J. Otto, 1893. s. 479–480*.  чеш.
* Révai nagy lexikona. **5. köt**. Budapest: Révai Testvérek Irodalmi Intézet Részvénytársaság, 1912. 550 old. мад.
* **Дементьева В. В.**. *Магистратура диктатора в ранней римской республике (V—III вв. до н. э.)*. Ярославль, 1996. Стр. 21. ISBN 5-230-20418-4.  русс.

## Референции
# Филаделфия

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Шестый найвекшый город США
Филаделфия Philadelphia англ.

|  |  |
| --- | --- |
| Застава
 | Печать
 |
|  |  |

|  |  |
| --- | --- |
| Держава | СШАСША |
| Штат США | ПенсилванияПенсилвания |
| Округ | Филаделфия
 |
| Мер | Jim Kenney
 |
| Координаты | 39.953333, -75.1739°57′12″ с. ш. 75°10′12″ з. д.﻿ / ﻿39.953333° с. ш. 75.17° з. д.    |
| Розлога | 369,61 км²
 |
| Надморска вышка | 12 м
 |
| Обывательство | 1 567 872 особ (2016) |
| Часова зона | UTC-5, влѣтѣ UTC-4
 |
| Телефонный код | 215, 267
 |
| Поштовый индекс | 191xx
 |
| Официалный сайт | [1] англ.
 |

**Филаделфия** на Викискладѣ
 |

Фили
PhillyФиладелфия на мапі США
**Филаде́лфия**, англ. *Philadelphia* [ˌfɪləˈdɛlfiə], уживана тыж куртанка «**Фи́ли**», англ. *Philly* [ˈfɪli] — шестый найвекшый город США (подля обывательства) и найвекшый город штата Пенсилвания, з обывательством 1 567 872 особ (списованя 2016).

## Полога

Лежить в дольном току рѣкы Делавер, на березѣ Атлантичного океана. Въедно зоз подгородами мать 4,8 млн. обывательох (часть подгородох лежить в штатѣ Ню Джерзи.

## Економика

Морскый пристав (накладовый оборот 58 млн. тон в року 1983). Важный транспортный узел, мать меджинародне летиско. Един з найвекшых промысловых центрох США, великый торговелно-финанчный и културный центер. Промысел вельоконарьовый. Розличны виды машинарства (выроба промыслового обладунку, авиачный, ракетно-козмичный, военный, лодярскый, автомобиловый, електротехничный, радиоелектронный промысел, выроба контролных и мѣряючых пристройох, желѣзничных вагонох и локомотив; хемичный промысел (включно з. хемико-фармацевтичным, выробов райбалных средкох, лакох и фарб, нафтохемии), найвекшый на Атлантичном березѣ США центер спрацьованя ропы, потравинарство, одѣвна выроба, полиграфия, целулозно-папѣрьовый, скляный, текстилный промысел, выроба бутору.

## Култура, атракции

Мать метро, универзиты, театры, музеи, академию умѣлства. Розвита туристика. При городѣ тыж положена военна морска база.

## История

Основаный в року 1682. В Филаделфии в року 1776 выглашена независимость США. В роках 1790–1800 ту быв главный город державы.

## Жерела и одказы

* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. ISBN 5-85270-057-6 русс.

## Референції

Центер Филаделфии з рѣков Делавер од Камдена, Ню Джерзи, 2018
# Трамвай

Трамвай в Будапештѣ, Széll Kálmán tér**Трамвай**, англ. tramway – трамвайова линия, tram – трамвай, — пасажерскый городскый наземный транспорт, складеный з едного або вецерох вагонох, котры ходять по шинах, городска желѣзниця малой капациты.

## Инфраштруктура

Трамвай потребуе инфраштруктуру, подобну до той, котра служить на електричных желѣзницях: шины зоз штандартным росходом, воздушну контактну линию и влечну електроенергию (еднонапрямный ток 500-750 волт), котра ся вытворять на трафоштациях. Штандартный росход шин в сучасности такый, як на европской желѣзници — 1435 мм. Контактна линия завѣшуе ся во вышцѣ 3,75-5,4 м. Трамвай потребуе меншы инвестиции, неж метро, а подля одношѣня перевозной капациты ку цѣнѣ перевысшуе го.

## История

Первы трамваи тягали конѣ, пак зачали ходити парны трамваи, а од конця 19. ст. — електричны.

* Первый електричный трамвай во свѣтѣ выробив ковач Томас Дейвенпорт в року 1834 в США, тот але поганяли батерии, циже то быв лем прототип.
* Перва регуларна линия електричкы в Европѣ зачала ходити в подгородѣ Берлина в маю 1881.
* Первый електричный трамвай в Будапешту зачав ходити в року 1887.
* В России трамвай зачав ходити в року 1892 в Кыйовѣ, в сучасности Украина мать трамвай во 24 мѣстах.
* В Польщи електричный трамвай зачав ходити в року 1894 во Львовѣ.
* В Братиславѣ електричный трамвай ходить од року 1895.

## Жерела и одказы

* **Streetcar.** //Encyclopaedia Britannica англ.
* **Трамвай**. //Большая советская энциклопедия.
* **УСЕС**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3, с.394.

## Референции
# Мнихів

Мнихів
**Мни́хів, Мнíхов** або **Мю́нхен** (нїм. *München*) — головне місто Баварії, котре належыть до Нїмецька. Мнихів мать 1 429 584 обывателів (рік 2015).

 *Тота статя є затля „Стыржень“. Поможте Вікіпедії так, же єй доповните і росшырите*.
# Хрістіанство

Хрест — сімбол хрістіанства
**Хрістіанство** (із слова хрістіан < лат. *christianus* < ґрец. χριστóς, хрістос помазаный также Месіаш) — є монотеістічна, універзална, історічна (заложена) і місійна віра (реліґія), котра є зосереджена коло жывота і учіня Ісуса з Назарету, котрого розуміть як месіаша (тй. Хріста), спасителя світа, Божого сына і самого Бога, котрый ся в Хрістови зъявив. Хрістіанство выникло із жыдівства на земли Палестины, де Ісус дїяв. Тото дїяня і початкы хрістіанства захоплює Новый закон, молодша часть хрістіаньской Біблії.

## Референції

 *Тота статя є затля „Стыржень“. Поможте Вікіпедії так, же єй доповните і росшырите*.
# Ріо де Жанейро

| Ріо де Жанейро
 |
| --- |
| Rio de Janeiro |
|

|  |  |
| --- | --- |
|  |  |
| Герб Ріо-де-Жанейро | Флаг Рио-де-Жанейро |

 |
|  |
|  |
| **Основны інформації** |
| 22°54'40"S, 43°12'20"W
 |
| Країна | Бразілія |
| Админединка |  Ріо-де-Жанейро (федеративна одиниця Бразилії) |
| Админцентр для | Бразілія, Ріо-де-Жанейро, Вторая бразильская республика, Сполучене королівство Португалії, Бразилії й Алгарве, Бразильська Стара республіка, Штат Бразилія, Федеральний округ, Португальська імперія, Бразильська імперія, Гуанабара, Нейтральный муниципалитет, Португальське королівство |
| Засноване | 11 марца 1565 |
| Перша змінка | 1502 |
| Жытелїв
 | 6 211 223 (2022) |
| Розлога
 | 1 260,029215 Квадратный кілометер
 |
| Поштовы індексы | 20000-000 |
| Телефонный код | 21 |
| Часова зона | UTC−3 |
| Надморьска вышка
 | 31 метер |
| Подїл
  | Копакабана, South Zone of Rio de Janeiro |
| Назва жытелїв | Carioca, Rio-de-Ĵanejrano, Carioque, Carioque |
| Братьскы міста | Київ |
| Покровитель | Севастіан Нарбонський |
| Історія | timeline of Rio de Janeiro history |
|  |
|  |
| **Містьскый уряд** |
| Вебова сторінка
 |  |
| Пріматор
  | Mayor of Rio de Janeiro |
|  Медіа у Вікіскладї

---

VIAF:131922060;GND:4076741-3;OSM:2697338;

---

Энциклопедический словарь Брокгауза и Ефрона, Малый энциклопедический словарь Брокгауза и Ефрона, Encyclopædia Britannica, 11th edition |

**Ріо де Жанейро** є місто в рівноменнім штатї бразільской федерації в юговыходній Бразілії. Місто є знаме карневалами, самбов, прекрасныма плажами з білым піском (найславнїшы Копацабана і Іпанема). Дале є знаме ґіґантічнов сохов Ісуса Спасителя, котрый є уміщеный на горі Корковадо і смотрить на ціле Ріо де Жанейро.

## Одкликованя

 *Тота статя є затля „Стыржень“. Поможте Вікіпедії так, же єй доповните і росшырите*.
# Колумбийска универзита

| Колумбийска универзита |
| --- |
| Columbia University in the City of New York |
|  Главна библиотека универзиты |
| лат. Universitas Columbiae Neo Eboracensis |
| Гесло | In lumine Tuo videbimus lumen Во Твоем свѣтлѣ увидиме свѣтло |
| Первоназва | King's College (1754–1784) |
| Заложена | 1754 |
| Тип | кральовска (1754–1784) приватна (днесь) |
| Фонды | US$10 млрд (2017) |
| Президент | Lee Bollinger |
| Штуденты | 27,942 (excluding 1,928 non-degree students; fall 2014) |
| Сѣдлиско | Ню Йорк, США New York City, New York, United States ﻿ / ﻿ |
| Веб-сайт |  |
| \*\*\* |

**Колумбийска универзита**, англ. *Columbia University in the City of New York*, лат. *Universitas Columbiae Neo Eboracensis* — найстарша универзита в штатѣ Ню Йорк, една з восьмох елитных универзит США, што суть познаты як Давна Восѣмка або Блющова лига.

Универзита была основана еще до того, як США зыскали независимость. Заложив ю краль Джордж ІІ. яко Кральовскый коледж (1754), по Америцкой войнѣ за независимость в року 1784 зостала прейменована на *Колумбийскый коледж*, а в року 1896 на Колумбийску универзиту.

В року 1900 Колумбийска универзита стала ся закладаючов членков *Асоциации Америцкых Универзит (Association of American Universities)* и была первов универзитов в США, де мож было зыскати ступень M.D.

Од року 1917 Колумбийска универзита администруе каждорочно Пулитцерову награду.

Абсолвентами универзиты были многы вызнамны особы, меджи котрыма суть пятеро Отцьове-закладателѣ США. На рок 2018 в рядѣ абсолвентох Колумбийской универзиты стоять три президенты США, 29 заграничных голов держав, 10 судцьох Высшого суда США, 95 Нобеловых лавреатох, 101 член Академии наук, 38 днесь жиючых милиардарьох. На додаток, штуденты и абсолвенты Колумбийской универзиты добыли 39 наград Академии, 125 Пулитцеровых наград и 11 олимпийскых медалий.

## Референции

*Тоты даны суть часточно або цалком основаны на перекладї статї Columbia University на анґліцькій Вікіпедії.*
# Чикаго

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Город в США
Чикаго Chicago

|  |  |
| --- | --- |
| Застава
 | Печать
 |
|  |  |

|  |  |
| --- | --- |
| Держава | СШАСША |
| Федералный штат | ИллинойсИллинойс |
| Округ | Кук (Cook County)
 |
| Координаты | 41.9, -87.6541°54′00″ с. ш. 87°39′00″ з. д.﻿ / ﻿41.9° с. ш. 87.65° з. д.    |
| Розлога | 606,2 км²
 |
| Надморска вышка | 181 м
 |
| Обывательство | 2 704 965 особ (2016) |
| Часова зона | UTC-6, влѣтѣ UTC-5
 |
| Телефонный код | 872, 312, 773
 |
| Поштовый индекс | 606хх,607хх, 608хх
 |

**Чикаго** на Викискладѣ
 |

Чикаго з воздуха
Метро в Чикагу
Переход в летиску О'Гейр
**Чика́го**, англ. Chicago [ʃɪˈkɑːgoʊ] — третий найвекшый подля обывательства (по Ню Йоркови и Лос Анджелесови) город США, другый вызнамнѣйшый финанчный центер державы (по Ню Йоркови) и важный транспортный узел.

## Полога

Лежить на сѣверовостоку США на южном берегу озера Мичиган во федералном штатѣ Иллинойс; е административным центром округа Кук. Город принимать морскы лодѣ зо западного берега США через Великы Озера и з южного берега через Миссисипи. Меджинародне летиско О'Гейр было днем 1.01.2018 другым найзанятѣйшым во свѣтѣ, денно принимаючым и провожаючым понад 2350 лѣтадел.

## История

В серединѣ 18. ст. територия была населена Индианами. Первый колониста быв Француз Жан-Батист Пон дю Сабл, котрый оженив ся з Индианков, в року 1773 выбудовав хыжу и занимав ся земледѣлством и торговльов. Тот рок ся поважуе за рок основаня Чикага, а Жан-Батист Пон дю Сабл — за основателя. Околиця была зароснута дикым чесноком (Allium tricoccum), по индианскы званым *Шикааква*, и перва упоминка о том мѣстѣ была под назвов *Checagou* з року 1679 в мемуарах Француза Роберта де Ласаля. Индиане поступно оддавали свои землѣ под натиском колонизации, наконець были примусово выгнаны в року 1833.

В року 1848 Чикаго быв злученый зо свѣтом желѣзницьов и каналом од озера Мичиган до Миссисипи и став ся на цѣлы децении найскорше розвиваючым ся городом свѣта.

## Обывательство

Обывательство подля расы в року 2016

| Групы | Особ (2016) | %%
 |
| --- | --- | --- |
| Бѣлы | 888354 | 32,6
 |
| Латинос | 803476 | 29,7
 |
| Чорны | 793852 | 29,3
 |
| Азийце | 170440 | 6,3
 |
| Индиане | 3027 | 0,1
 |

## Жерела и одказы

* Keating, Ann Durkin (2005). Chicagoland: City and Suburbs in the Railroad Age. The University of Chicago Press. ISBN 0-226-42882-6. англ.
* Nugent, Walter. Demography. Chicago as a Modern World City. //Encyclopedia of Chicago. англ.
* Официальный сайт Чикага англ.
* Чикаго в датабазѣ city-data.com. Одчитане: 01.02.2018 англ.

## Референции

*Тоты даны суть часточно або цалком основаны на перекладї статї Chicago на анґліцькій Вікіпедії.*
# НАСА

Печатка НАСА
**Національноє управляня з аеронавтикы и изглядованя космічного простора** (анґл. *National Aeronautics and Space Administration (NASA)*) — агентство уряда США, заснованоє 1958 года для изглядованя у галузї аеронавтикы и космічных лїтань. Штаб-квартира НАСА находит ся у Вашинґтонови; основна площадка — на мысови Канаверал у Космічному центрови Кеннедї на Флориді. Перша космічна програма НАСА зачала ся в 1958 годови из запуска космічного апарата «Піонер», якый збирав інформацію для подальшых пілотованых лїтань, май знамым из якых стало лїтаня на Місяць «Аполлона-11» 16—24. юлія 1969 года.

## Історія створеня

НАСА было вчинено через реорганізацію америцького Національного консультативного комітета з аеронавтикы (анґл. *National Advisory Committee for Aeronautics авадь NACA*), якый уд 1946 года занимав ся изученьом в области ставбы ракет и розробив першый у світови надзвуковый лїтак Bell X-1. Уд зачатка 1950. году йсе агентство перешло ид розробцї штучных супутнику Землї тай проєкту, реалізація якых бы дозволила їх успішноє выведеня на земну орбіту. Главным конкурентом США в освоєньови космічного простора товгды быв СССР, космічна програма якого ся розвивала стрімкыми темпами. При зачатках космічної еры вопросы изгляданя космоса выходили из чисто научної площины тай удогравали велику роль в удносинах двох світовых наддержав и баланса силы помежи ними.

Товгды было принято рішеня реорганізувати НАСА, вчинити на базї нього управляня з новыми повномочиями, в компетенцію якого бы входило координовати всї америцькі мирнї програмы з освоєня космічного простора.

Такым способом, 29. юлія 1958 года было вчинено Національноє управляня з аеронавтикы и изглядованя космічного простора вадь НАСА.

## Удкликованя

*Тоты даны суть часточно або цалком основаны на перекладї статї НАСА на україньскій Вікіпедії.*